**CLECEVITAM DAURADA**

**CONTRACTE DE PRESTACIÓ ASSISTENCIAL A GENT GRAN**

**MODEL RESIDÈNCIA ASSISTIDA**

A de de 2024

**REUNITS**

D’una part, en Jose Manuel Espinás Janer i na Griselda García Aranda, en nom i representació de CLECEVITAM, S.A., titular de l'establiment CleceVitam Daurada, amb domicili a Tarragona, carrer Maternitat d’Elna, num.1, amb NIF núm. A-87045456 i número d'inscripció al Registre d'Enti­tats, Serveis i Establiments del Departament de la Generalitat competent en Socials S11172.

I d’altra part, el Sr./Sra. , major d’edat, amb DNI , amb domicili a , carrer , núm. , telèfon , correu electrònic , que intervé (marqueu amb x el que correspongui)

[[1]](#footnote-1) en nom propi

[[2]](#footnote-2) com a representant legal[[3]](#footnote-3)

2 com a familiar[[4]](#footnote-4), amb el grau de parentiu .

2 com guardador de fet[[5]](#footnote-5)

del Sr./Sra. , major d’edat, amb DNI , amb domicili a , carrer , núm , telèfon , en endavant persona usuària.

Les parts es reconeixen la capacitat legal ne­cessària per contractar i obligar-se, amb remissió expressa, si s'escau, a l'establert a l'article 18.7 del Decret 284/1996 modificat pel Decret 176/2000, i de mutu acord

**MANIFESTEN**

**I.-** Que CleceVitam Daurada (en endavant la residència) és un establiment privat pre­parat per prestar el servei social de cen­tre resi­den­cial per a gent gran en la modalitat de re­sidència assistida.

La finalitat del servei prestat és la d'a­collir a persones grans que tenen una important dependència, i per tant que necessiten una constant atenció i supervisió de les seves activitats de la vida diària.

**II.-** Que la persona usuària, el seu representant legal, o el seu familiar de referència, coneix/en les instal·lacions de la re­sidència, així com els serveis que presta i les condi­cions socials i econòmiques, i les consi­dera/en de la seva sa­tisfac­ció.

També conei­x/en i està/n conforme/s amb el regla­ment de règim intern de l'establi­ment, un exemplar signat del qual s'adjunta a aquest con­tracte, del que forma part.

**III.-** Que la persona usuària efectua l'ingrés a la residència voluntària i lliurement, voluntat posada de manifest mitjançant aquest document signat: (per ell mateix / No ha estat possible obtenir la lliure voluntat per la qual cosa s'actua segons diu el punt 7.3 del Decret 284/1996 modificat pel Decret 176/2000 / existeix autorització judicial per a realitzar l’ingrés, efectuant-se aquest a instància del Sr................., com a persona responsable).

**IV.-** Que en atenció a tot el manifestat, les parts han deci­dit atorgar el present **CONTRACTE DE PRESTACIÓ ASSIS­TENCIAL A GENT GRAN** a tenor dels següents.

**PACTES**

**PRIMER.-** **INGRÉS**

La persona usuària efectuarà l'ingrés a la re­sidència el dia ..../.../2024. amb caràc­ter PERMA­NENT/TEMPORAL i sota la modali­tat de servei de RESIDENCIA ASSISTIDA.

**SEGON.- PREU I SERVEIS INCLOSOS**

La persona usuària s'obliga a pagar men­sualment a la residència la quantitat de ............... EUROS, més l´IVA corresponent, actualment del 10% total ............. EUROS.

La persona usuària ocuparà en el moment del seu ingrés al centre una habitació en règim INDIVIDUAL/DOBLE, i ingressa amb Possessió / sol·licitud de valoració de dependència en grau I/II/III/sense grau.

Quan per raons organitzatives de centre o assistencials de la persona usuària, o necessitats sanitàries derivades de mesures adoptades per autoritats competents, aquesta hagi de ser traslladada d'habitació, haurà de ser avisada, així com els seus representants legals amb un termini de preavís d’un mínim de dos dies i fent al·lusió a quina part assumeix la responsabilitat de fer-se càrrec possible variació econòmica que comporti.

El representant legal de la persona usuària i/o la persona responsable o familiar de referència, s’obliguen solidàriament amb l’usuari, a abonar puntualment el preu pactat.

El cost diari de l'alimentació és aproximadament el 10% del preu pactat.

En cas d’hospitalització de la persona usuària, els dies que no faci ús del servei d’alimentació se li descomptaria una part del cost diari de l’alimentació, a raó de 6 €/dia.

Aquest preu inclou els serveis necessaris per a garan­tir un correcte:

* Allotjament.
* Manutenció.
* Acolliment i convivència.
* Atenció personal a les activitats de la vida diària.
* Hàbits d'autonomia.
* Dinamització sociocultural.
* Servei de bugaderia i repàs de roba.
* Manteniment de les funcions físiques i cognitives.
* Higiene personal.
* Suport social.
* Atenció familiar adreçada a l'afavoriment de la relació entre el resident i la seva família.
* Assistència sanitària prestada per mitjans propis o aliens.

Durant el primer mes d'estada, se'n facturarà la part proporcional des del dia en què va ingressar la persona usuària.

**TERCER.- SERVEIS COMPLEMENTARIS**

La residència ofereix uns serveis complementaris. El seu abast i preu figuren al tauler d'anuncis, i poden ser modificats, ampliats o suprimits mitjançant avis en el propi tauler d'anuncis.

**QUART.- FORMA DE PAGAMENT**

El pagament es farà efectiu per mesos anticipats de l'1 al 5 de cada mes, mit­jançant domici­liació bancària.

Les dades bancàries són les següents:

Nom entitat bancària:

Oficina:

Localitat:

Nom titular del compte:

Número de compte:

De conformitat amb la Llei 16/2009, de Serveis de Pagament, el titular del compte corrent autoritza expressament a la residència a presentar al cobrament rebuts a pagar amb càrrec al compte corrent esmentat, relacionats amb els serveis objecte del present contracte i pels imports indicats en el mateix, inclosos els serveis complementaris.

Mitjançant la signatura del present contracte, l’usuari, el seu representant legal i/o la persona responsable o familiar de referència, segons procedeixi, atorguen l’**ordre de domiciliació de dèbit directe SEPA CORE**. La mateixa, degudament complimentada i signada queda en poder de l’entitat per a la seva custòdia. L’ordre forma part indissociable del present contracte.

La residència lliurarà factura mensual de tots els pagaments efec­tuats per l’usuari del servei on constarà el cost total dels serveis inclosos en el preu mensual.

Les despeses ocasionades per les eventuals devolu­cions bancàries dels rebuts seran satisfetes per l’usuari i/o persona responsable, i per aquest concepte seran incloses en el següent rebut.

El preu dels serveis complementaris es podrà consultar en el tauler d’anuncis.

Les absències perllongades del resident hauran de ser comunicades amb l'antelació suficient i tots els dies previstos d'absència, llevat del cas que es tracti d'una absència forçosa imprevista.

Els dies de sortida i de tornada no es comptabilitzen a efectes de l'absència.

No es procedirà a realitzar cap descompte o reintegrament quan el/la resident s'absenti de la Residència de forma voluntària.

Així mateix, tampoc procedirà cap descompte o reintegrament per als períodes d'ingressos temporals del/de la Resident en Residències Hospitalàries, romanent i reservant-se la plaça a la seva total disposició, amb l'excepció que, en casos que l'absència sigui involuntària (ingrés hospitalari), es deduirà del pagament una part de la quota les despeses de manutenció, que corresponen al 6€ per dia complert.

El centre es compromet a reservar la plaça de l'usuari, tant si és absència voluntària com forçosa, en els termes legals previstos, mentre aquest o la persona responsable compleixi amb les obligacions que li corresponguin.

L'incompliment del pagament de les quotes corresponents podrà donar lloc, a la resolució del contracte de prestació assistencial, que serà comunicat pel centre a l'usuari, al seu representant legal o a la persona responsable i al Servei d'Inspecció i Registre de la Secretaria del Departament de la Generalitat competent en Socials, amb la obligació de traslladar el resident al seu domicili o al de la persona responsable, així mateix, les seves dades podran ser comunicades a empreses de recobrament a efectes de cobrament del deute, així com comunicades a un registre de morosos.

Així mateix, la persona signant en representació de la persona usuària actua conjuntament amb el/la resident com a Responsable solidari en relació amb les obligacions que en contracte s'assumeix pel resident, especialment d'aquelles de caràcter pecuniari, entenent-se que aquesta responsabilitat inclou específicament, l'obligació de l'abonament de les quotes mensuals, en cas de no pagament per part del/de la persona resident.

**CINQUÈ.- ACTUALITZACIÓ I/O MODIFICACIÓ DEL PREU**

Durant la vigència d'aquest contracte el preu no podrà ser modificat per la residència, sense perjudici de la seva actualització anual per la revisió econòmica automàtica, aplicant les variacions que experimenti l'Índex de Preus al Consum nacional elaborat per l’Institut Nacional d’Estadística u organisme que pugui substituir-lo, i l’increment de les taules salarials del conveni col·lectiu aplicable al personal del centre.

Aquesta actualització es produirà en base a l’increment que experimenti l’índex a 1 de gener de cada any natural.

Aquestes tarifes seran comunicades al/a la Resident, i/o Responsable o persona que quedi determinada en aquest contracte a efectes de notificacions o de forma pública al Tauler d'anuncis.

Així mateix, i independentment de l’actualització del preu, el preu es troba subjecte a modificació, en cas que, en aquest sentit, es subscrigui de mutu acord entre les parts, formalitzant-se mitjançant Annex, on expressament es faci constar el concepte, període, i import de la modificació del preu.

Així mateix, la residència confirmarà el grau assistencial requerit per persona resident al moment d’ingrés, si be, i en cas que es detecti que realment és necessari modificar, un cop valorat, un grau de dependència 3, s'adaptarà la tarifa, de conformitat al procediment establert al Reglament de Règim Intern. El canvi de grau assistencial al llarg de l'estada del Resident, si es produeix, serà comunicat a la persona resident, o si no n'hi ha a la persona autoritzada, i suposarà l'adaptació de la tarifa.

La valoració del grau de dependència l'ha de fer l'equip multidisciplinari del centre en funció dels resultats obtinguts a l'escala “Barthel”, de conformitat amb el que indica el Reglament de Règim Intern de la Residència.

**SISÈ.- DIPÒSIT DE GARANTIA**

La part receptora del servei ha de dipositar com a garan­tia la quanti­tat de 500,00 Euros, i serà fet efectiu de la mateixa manera que aquest, mitjançant transferència bancària.

En el moment en que per qualsevol motiu es resolgui aquest contracte i es doni per finalitzada l'estada, l’usuari del servei tindrà dret a que li sigui retornada la quantitat en el seu dia diposita­da, en el benentès que estigui al corrent del pagament de tots els serveis prestats per la Residència, i que l’estat de l’habitació es trobi en perfectes condicions, tal com es va entregar.

Si la baixa és voluntària, la liquidació de la quota mensual d’estada es farà en funció del temps real que hagi estat ingressat. A més si el resident no ha comunicat la baixa al centre amb quinze dies d'antelació, al fer-li la liquidació es podrà cobrar fins un màxim de 15 dies addicionals del preu de l'estada, com a compensació.

**SETÈ.- PERÍODE DE PROVA**

Les parts pacten expressament que l'efectivitat d'aquest contracte resta sotmesa a un període de prova de trenta dies, durant el qual ambdues parts podran resol­dre'l voluntàriament, d'acord amb allò previst a l'article 13, del reglament de règim intern que s'integra en aquest contracte.

Dins d’aquest període de prova també regeix l’obligació de comunicar la baixa al centre amb un preavís de quinze dies d’antelació, de conformitat amb el darrer paràgraf del pacte anterior.

**VUITÈ.- DRETS I OBLIGACIONS DEL CENTRE**

La residència té dret a la contraprestació econòmica pels serveis prestats; el dret d’organitzar els serveis i els seus horaris de la forma que cregui millor per a la seva correcta prestació, d’acord amb el disposat en el seu Reglament de règim intern i amb la normativa vigent d’aplicació; i el dret de disposar i de fer complir unes normes de convivència que afavoreixin la correcta prestació dels serveis.

La residència ha de complir tots el requi­sits previs­tos en la Llei12/2007, d’11 d’octubre, de serveis socials, el Decret 284/1996, de regulació del Sistema Català de Serveis Socials, modificat pel Decret 176/2000, i la resta de la normati­va vigent que resulta d'apli­cació, i garantir un correc­te funciona­ment del centre d'a­cord amb les seves característi­ques i el seu règim intern.

El centre es configura com un establiment de RÈGIM OBERT, i en aquest sentit tots els residents en el mateix gaudeixen d'absoluta llibertat d'entrada i sortida sota la seva sencera responsabilitat i sense més limitacions que les derivades de l'horari fixat per a l'obertura i tancament diari del Centre i les normes de convivència i utilització d'aquest.

Únicament en el cas que el resident es trobi incapacitat per sentència judicial ferma, el Tutor podrà imposar les restriccions al règim obert, presentant i adjuntant al contracte actual comunicació fefaent realitzada a l'Autoritat Judicial en la qual es participi d'aquestes restriccions.

La residencia no es fa responsable de diners o altres objectes de valor que no siguin dipositats, sota inventari, en poder de la Direcció del mateix.

Ambdues parts es remeten en tot allò no previst en el reglament de règim intern i en aquest contracte, a la normativa legal aplicable.

**NOVÈ.- DRETS I OBLIGACIONS DE LA PERSONA USUÀRIA**

**Drets específics de les persones usuàries de serveis residencials i diürns**

Els usuaris de serveis residencials i diürns, a més dels drets que reconeixen els articles 8, 9 i 10 de la Llei 12/2007, d'11 d'octubre, de serveis socials, tenen els drets específics reconeguts en l’article 12 de la llei esmentada i que són:

a) L'exercici de la llibertat individual per a ingressar i romandre a l'establiment i per a sortir-ne, sens perjudici del que estableix la legislació vigent respecte als menors d'edat, les persones incapacitades i les persones sotmeses a mesures judicials d'internament.

b) Conèixer el reglament intern del servei, i també els drets i els deures, que s'han d'explicar de manera entenedora i accessible, especialment quan afecten infants i adolescents.

c) Rebre una atenció personalitzada d'acord amb llurs necessitats específiques.

d) Accedir a l'atenció social, sanitària, farmacèutica, psicològica, educativa i cultural i, en general, a l'atenció de totes les necessitats personals, per a aconseguir un desenvolupament personal adequat, en condicions d'igualtat respecte a l'atenció que reben els altres ciutadans.

e) Comunicar i rebre lliurement informació per qualsevol mitjà de difusió de manera accessible.

f) El secret de les comunicacions, llevat que es dicti una resolució judicial que el suspengui.

g) La intimitat i la privacitat en les accions de la vida quotidiana, dret que ha d'ésser recollit pels protocols d'actuació i d'intervenció del personal del servei.

h) Considerar com a domicili l'establiment residencial on viuen i mantenir la relació amb l'entorn familiar, convivencial i social, tot respectant les formes de vida actuals.

i) Participar en la presa de decisions del centre que els afectin individualment o col·lectivament per mitjà del que estableix la normativa i el reglament de règim intern, i associar-se per a afavorir la participació.

j) Accedir a un sistema intern de recepció, seguiment i resolució de suggeriments i queixes.

k) Tenir objectes personals significatius per a personalitzar l'entorn on viuen, sempre que respectin els drets de les altres persones.

l) Exercir lliurement els drets polítics, respectant el funcionament normal de l'establiment i la llibertat de les altres persones.

m) Exercir la pràctica religiosa, respectant el funcionament normal de l'establiment i la llibertat de les altres persones.

n) Obtenir facilitats per a fer la declaració de voluntats anticipades, d'acord amb

la legislació vigent.

o) Rebre de manera continuada la prestació dels serveis.

p) No ésser sotmès a cap mena d'immobilització o restricció de la capacitat física o intel·lectual per mitjans mecànics o farmacològics sense prescripció facultativa i supervisió, llevat que hi hagi un perill imminent per a la seguretat física dels usuaris o de terceres persones. En aquest darrer cas, les actuacions s'han de justificar documentalment, han de constar en l'expedient de l'usuari o usuària i s'han de comunicar al Ministeri Fiscal, d'acord amb el que estableix la legislació.

q) Conèixer el cost dels serveis que reben i, si escau, conèixer la contraprestació de l'usuari o usuària.

L’usuari/usuària i el seu representant legal, o la persona responsable o familiar de referència s’obliguen a facilitar la percepció del servei i en especial a:

1. Respectar i facilitar la convivència.
2. Complir allò disposat en el Reglament de Règim Intern i en els terminis del contracte subscrit.
3. Abonar puntualment el preu pactat.

En quant a les sortides i absències, hauran de comunicar-les amb suficient antelació.

**Deures amb relació als serveis socials**

Les persones que accedeixen als serveis socials o, si escau, llurs familiars o representants legals, tenen els deures següents:

a) Facilitar les dades personals, convivencials i familiars veraces i presentar els documents fidedignes que siguin imprescindibles per a valorar-ne i atendre'n la situació.

b) Complir els acords relacionats amb la prestació concedida i seguir el pla d'atenció social individual, familiar o convivencial i les orientacions del personal professional, i comprometre's a participar activament en el procés.

c) Comunicar els canvis que es produeixin en llur situació personal i familiar que puguin afectar les prestacions sol·licitades o rebudes.

d) Destinar la prestació a la finalitat per a la qual s'ha concedit.

e) Retornar els diners rebuts indegudament.

f) Comparèixer davant l'Administració, a requeriment de l'òrgan que hagi atorgat una prestació.

g) Observar una conducta basada en el respecte mutu, la tolerància i la col·laboració per a facilitar la convivència en l'establiment i la resolució dels problemes.

h) Respectar la dignitat i els drets del personal dels serveis com a persones i com a treballadors.

i) Atendre les indicacions del personal i comparèixer a les entrevistes a què siguin convocats, sempre que no atemptin contra la dignitat i la llibertat de les persones.

j) Utilitzar amb responsabilitat les instal·lacions del centre i tenir-ne cura.

k) Complir les normes i els procediments per a l'ús i el gaudi de les prestacions.

l) Contribuir al finançament del cost del centre o servei si així ho estableix la normativa aplicable.

m) Complir els altres deures que estableixi la normativa reguladora dels centres i serveis socials de Catalunya.

Els tutors legals, tenen els deures que estableix la legislació.

**Autoritzacions expresses**

La persona usuària i/o el seu responsable, autoritzen EXPRESSAMENT a la residència, per a actuar i prendre les decisions que, amb caràcter urgent, poguessin ser necessàries en relació amb l'estat de salut de la persona usuària, i especialment, les relacionades amb possibles trasllats urgents a Establiments Hospitalaris públics, comunicant tal decisió de manera immediata a la persona que figura referenciada en l'apartat a efecte de notificacions, comprometent-se expressament la persona usuària a assumir totes les despeses que poguessin derivar-se de tal trasllat i/o de l'estada en el Centre o Institució al·ludida.

Igualment la persona usuària i/o el seu responsable, deleguen de manera expressa en la residència la realització de totes les gestions precises per a adquirir els medicaments, fungibles, i travessers que precisi la persona usuària de la seguretat social o privadament segons pauta mèdica, sent responsabilitat de la residència decidir a través de quina farmàcia s'obtenen aquests medicaments, fungibles i travessers.

**DESÈ.- RESOLUCIÓ CONTRACTUAL**

L'incompliment per part de l'usuari, del seu representant legal, de la persona responsable, del familiar de referència i/o dels familiars en general, de les obligacions previstes a l'article novè d'aquest contracte, podrà suposar la resolució del contracte i per tant l'acabament de la prestació dels serveis, poden fer-ho saber al Servei d'Inspecció i Registre de la Secretaria General del Departament de la Generalitat competent en Socials.

Així mateix, el present contracte quedarà resolt, extingit el servei i causant baixa de la persona usuària a la residencia, també per la concurrència de qualsevol de les següents causes:

- Defunció de la persona usuària.

- Tancament definitiu del centre.

- Renúncia voluntària i per escrit de la persona usuària o el seu representant legal

- Per impagament de la participació corresponent en el finançament durant més de dos mesos.

- Per absència voluntària quan excedeixi de tres mesos. així com les absències injustificades continuades per més de deu dies o discontínues per més de trenta dies. Les absències tindran la consideració d'injustificades quan no hagi estat autoritzada o, en el cas dels caps de setmana, quan no s'hagi comunicat amb l'antelació exigida, d’una setmana natural d’antelació.

- Per trasllat a un altre centre o permuta.

- L’incompliment sense causa justificada i/o una conducta de la persona usuària que causi greus trastorns en la convivència normal, i/o l’incompliment de les normes de convivència que imposin la legislació vigent, el present contracte i les normes de RRI.

La residencia podrà instar la resolució del contracte quan es produeixi qualsevol de les causes indicades, obligant-se a comunicar-ho a la persona usuària i/o al seu responsable, i a donar compte d'aquesta resolució, amb caràcter previ a la resolució, a les Autoritats Administratives competents en matèria de serveis socials de la Comunitat Autònoma.

La resolució del contracte suposarà en tot cas l'abandonament de la residencia per part de la persona usuària.

També seran causes de resolució de contracte les establertes en el reglament de règim intern que s'adjunta a aquest contracte.

Així mateix, el present contracte podrà resoldre's en qualsevol moment per part de la residencia i amb anterioritat a la seva finalització, en cas de tancament del centre, i sempre que existeixi comunicació prèvia on es comuniqui la intenció de resoldre’l, tot això amb una antelació mínima d'un mes de la data pretesa de finalització, sense que això doni dret a l’altra part a cap indemnització per danys i perjudicis.

**ONZÈ.-** En cas de cessió a tercer de la titularitat de l’establiment, CLECE VITAM s’obliga a posar-ho en coneixement abans de la data d’efectes, bastant la mera comunicació de la denominació social, CIF i resta de dades de rellevància, sense necessitat de consentiment exprés a efectes de conformitat per part de l’usuari/a o representant legal.

**DOTZÈ.- DEFUNCIÓ**

En cas de defunció de l'usuari, l'obligació de donar-li un enterram­ent digne d'acord amb les seves creen­ces corres­pondrà a les persones responsa­bles i/o als hereus. En el seu defecte se n'ocuparà la residència, que es rescabalarà de les despeses efectuades.

Si no hi hagués cap persona responsable de l'usua­ri en el moment de l'ingrés o posteriorment, aquest haurà de designar a la residència beneficiària de la pòlissa d'assegu­rança d'enterrament que eventualment hagués ja subscrit, o que, si no fos així, s'obliga a subs­criure (nº de pòlissa i data ................................................).

**TRETZÈ. CONFIDENCIALITAT I PROTECCIÓ DE DADES**

CLECE VITAM, S.A i tot el personal que intervé en qualsevol fase del tractament de les dades, com a conseqüència de la prestació del servei contractat a la persona usuària que subscriu aquest contracte, estan obligats al secret professional respecte d'aquestes i al deure de guardar-les, obligacions que subsistiran encara després de finalitzar la relació contractual en què es basa aquest Contracte.

L'execució i el manteniment de la present relació contractual implicarà el tractament de dades de caràcter personal per part de CLECE VITAM S.A. com a responsable de tractament per a les finalitats relacionades amb la gestió integral de la prestació assistencial al RESIDENT, així com el desenvolupament d'activitats auxiliars i/o derivades de la dita prestació. Podeu accedir, rectificar i suprimir les dades, així com exercir altres drets, tal com s'explica a la informació addicional de l'**Annex 1**.

**CATORZÈ. NOTIFICACIONS**

A aquest efecte de futures notificacions i/o comunicacions de la residència en relació amb les variacions en l'estat de salut de la persona usuària o sobre les condicions econòmiques o de funcionament de la residència, s'estableix per part de la persona usuària i/o el seu responsable, que aquestes comunicacions siguin dirigides a la següent referència:

Sr./Sra . Amb DNI Núm. , amb domicili en , Carrer , núm. . Codi Postal , Telèfon Mòbil i que la seva relació amb la persona usuària és la de FAMILIAR RESPONSABLE/REPRESENTANT LEGAL.

**QUINZÈ. JURISDICCIÓ**

Per a qualsevol divergència o litigi que pogués sorgir de la inter­pretació o aplicació d'aquest contracte i del regla­ment de règim intern, les parts contractants es sot­meten als Tribunals i Jutjats de Barcelona.

I, en prova de conformitat, les parts contractants signen per triplicat i en tots els seus fulls a un sol efecte en el lloc i data indicats a l'encapçalament.

SIGNATURES

 La persona usuària.



Jose Manuel Espinás Janer

CLECEVITAM, S.A

 Representant legal o tutor

 legal.

Griselda García Aranda Persona o familiar

CLECEVITAM, S.A de referència.

**ANNEX 1**

**INFORMACIÓ ADDICIONAL SOBRE PROTECCIÓ DE DADES PERSONALS**

CLECE VITAM reconeix la importància de protegir la privadesa i la seguretat de les seves dades personals. Aquest document té com a objectiu informar-vos sobre com recopilem, utilitzem, compartim i protegim la informació personal dels nostres residents. A més, detalla els seus drets respecte al tractament de les dades esmentades i explica com poden exercir-les.

El nostre compromís és tractar tota la informació personal amb més cura i confidencialitat, complint amb les lleis i regulacions aplicables en matèria de protecció de dades. La informació recopilada es fa servir exclusivament per proporcionar i millorar els serveis de cura i assistència que oferim, garantint el benestar i la seguretat de tots els nostres residents.

**1. QUI EL RESPONSABLE DE TRACTAMENT DE LES SEVES DADES?**

* Identitat: CLECE VITAM, S.A.
* CIF: A-87045456
* Dir. Postal: Av. de Manoteras 46, 2n (28050-Madrid)
* Telèfon: 917459320
* Contacte Delegat de Protecció de dades (DPD): rgpd-clecevitam@clecevitam.com

**2. AMB QUINA FINALITAT I SOTA QUE BASE LEGITIMADORA TRACTEM LES SEVES DADES PERSONALS?**

Tractem les vostres dades per a les següents finalitats i sota les següents bases legitimadores:

|  |  |
| --- | --- |
| **Finalitat** | **Base legitimadora** |
| Gestió assistencial dels usuaris de residències, gestió i control sanitari, i historial clínic. | Execució relació contractual  |
| Comunicació amb familiars dels residents relativa a la gestió assistencial a través de Resiplus Familias o altres medis de contacte  | Execució relació contractual / Consentiment  |
| Gestió financera, econòmica, comptable i de facturació | Execució relació contractual |
| Difusió interna i/o externa d’imatges d’activitats socials i lúdiques realitzades pels residents | Consentiment |
| Gestió de tràmits administratius de distinta índole davant organismes de l’administració pública o altre tipus d’entitats (per exemple, davant companyies asseguradores) | Consentiment |
| Videovigilància (en cas d’existir la seva instal·lació): Seguretat en les instal·lacions, bens i persones | Interès públic |
| Control de visites que accedeixen a les instal·lacions i comprovació de visites periòdiques a usuaris de residencia de majors. | Interès legítim |
| Enviament d’informació a familiars de residents sobre activitats i/o serveis de la residència | Interès legítim |

**3. QUINES DADES PERSONALS TRACTEM?**

De manera general, les dades necessàries per dur a terme el servei d'assistència residencial, i en particular:

* Dades identificatives de residents com són: nom, DNI, número de la Seguretat Social, targeta sanitària i signatura.
* Dades identificatives i de contacte de familiars dels residents i registre de visites.
* Dades de salut, que inclouen totes les relatives a la Història Clínica del Resident, així com altres dades relatives a al·lèrgies o intoleràncies alimentàries que s'hagin de tenir en compte.
* Dades contingudes al PAI (Programa d'Actuació Individualitzada): Característiques personals del resident des del punt de vista mèdic, psicològic, funcional, cognitiu i social; necessitats dietètiques.
* Dades de característiques personals i circumstàncies familiars que siguin rellevants per atendre els residents.
* Dades biomètriques en els casos en què hi hagi una autorització expressa per instal·lar algun dispositiu de mesura corporal.
* Dades de geolocalització i/o seguiment en els casos en què hi hagi una autorització expressa per instal·lar aquests dispositius.
* Dades financeres per a la gestió de pagaments, ingressos i altres transaccions.

Per protegir els residents, els béns i les pròpies instal·lacions als nostres centres es podran dur a terme tractaments de videovigilància als llocs assenyalats mitjançant cartells informatius, respectant en tot cas les limitacions establertes a la normativa de protecció de dades personals.

Les dades poden provenir del mateix interessat (resident) o, si escau, del seu representant legal o voluntari i/o de personal sanitari, així com d’autoritats sanitàries o administratives públiques.

**4. QUANT TEMPS CONSERVEM LES SEVES DADES?**

Les dades es conservaran conforme els criteris / terminis següents segons la finalitat.

|  |  |
| --- | --- |
| **Finalitats** | **Termini de conservació** |
| Gestió assistencial dels usuaris, gestió i control sanitari, i historial clínic. | Terminis establerts en la Llei bàsica reguladora de l’autonomia del pacient i de drets i obligacions en matèria d’informació i documentació clínica, o en lleis autonòmiques establertes al respecte |
| Comunicació amb familiars dels residents relativa a la gestió assistencial  | Mentre l’usuari mantingui la relació contractual amb la residencia o fins la oposició a rebre aquestes comunicacions |
| Gestió financera, econòmica, comptable i de facturació | Mentre l’usuari mantingui la relació contractual amb la residencia |
| Difusió interna i/o externa d’imatges d’activitats socials i lúdiques realitzades pels residents | Fins la revocació del consentiment |
| Videovigilància (en caso d’existir la seva instal·lació): Seguretat en les instal·lacions, bens i persones.  | 1 mes |
| Control de visites que accedeixen a les instal·lacions i comprovació de visites periòdiques a usuaris de residència de majors. | 1 mes |
| Enviament d’informació comercial a familiars de residents sobre activitats i/o serveis de la residència | Mentre l’usuari mantingui la relació contractual amb la residencia o fins la oposició a rebre aquestes comunicacions |

Tingueu en compte que les vostres dades personals podrien conservar-se degudament bloquejades en cas que puguin derivar-se responsabilitats legals i/o administratives del tractament en qüestió, conforme a l'art 32 de la Llei Orgànica 3/2018, de 5 de desembre, de Protecció de Dades Personals i garantia dels drets digitals.

**5. A QUINS DESTINATARIS PODREM COMUNICAR LES SEVES DADES?**

Podrem comunicar les vostres dades als qui hàgim subcontractat per a alguns dels serveis propis de la gestió assistencial, com, per exemple, fisioterapeutes, serveis de perruqueria o altres serveis auxiliars.

També caldrà cedir les seves dades a tercers per prestar serveis addicionals de gestió assistencial, com ara la recollida de medicaments a la farmàcia, o per necessitats legals o assistencials, com la cessió a companyies d'assegurances, hospitals, serveis socials o les administracions públiques corresponents.

En aquells casos en què calgui cedir les vostres dades a un tercer, sol·licitarem el vostre consentiment exprés i unívoc de forma prèvia a realitzar aquesta cessió.

En tots els casos, prendrem les mesures oportunes per garantir els seus drets i llibertats i complir amb la normativa aplicable.

**6. COM ES PROTEGEIXEN LES SEVES DADES PERSONALS?**

Ens comprometem a mantenir assegurances les vostres dades personals, adoptant totes les precaucions raonables per fer-ho. Implementem totes les mesures organitzatives i tècniques necessàries d'acord amb la normativa vigent contra qualsevol accés no autoritzat i modificació, divulgació, pèrdua o destrucció. Exigim i imposem contractualment als proveïdors de serveis el mateix nivell de seguretat.

**7. EXERCICI DE DRETS**

Les persones interessades tenen dret a:

* Obtenir confirmació sobre si estem tractant les vostres dades personals.
* Si escau, obtenir una còpia de les seves dades personals.
* La rectificació de les dades inexactes.
* La supressió quan, entre altres motius, les dades ja no siguin necessàries per als fins que van ser recollits.
* La limitació del tractament de les vostres dades, i en este cas únicament les conservarem per a l'exercici o la defensa de reclamacions.
* Oposar-se al tractament de les vostres dades, especialment a rebre comunicacions comercials.
* Sol·licitar la portabilitat de les vostres dades.
* Retirar el consentiment atorgat en qualsevol moment, sense que això afecti la licitud del tractament basat en el consentiment previ a la seva retirada.

Podeu sol·licitar l'exercici de drets a través de l'email de contacte del Delegat de Protecció de dades o enviant/entregant la vostra sol·licitud a l'adreça abans indicada, prèvia deguda acreditació de la vostra identitat.

En cas de no haver obtingut satisfacció en exercici dels seus drets, pot presentar una reclamació a l'Agència Espanyola de Protecció de dades.

1. *No cal emplenar el paràgraf següent.* [↑](#footnote-ref-1)
2. Cal emplenar el paràgraf següent. [↑](#footnote-ref-2)
3. S’ha d’adjuntar la sentència de nomenament de tutor. [↑](#footnote-ref-3)
4. Cònjuge o parella estable convivint; descendents majors d’edat, o altrament els ascendents; el cònjuge del pare o de la mare si hi ha hagut convivència durant tres anys amb la persona que ha d’ingressar; els germans. S’ha d’emplenar el punt 4 de l’apartat MANIFESTEN. S’ha de deixar constància a l’expedient assistencial. [↑](#footnote-ref-4)
5. S’ha d’adjuntar la comunicació efectuada al jutge o ministeri fiscal. S’ha de deixar constància a l’expedient assistencial. [↑](#footnote-ref-5)